અમદાવાદઃ અમદાવાદ સહિત રાજ્યમાં ફરી ગરમીનો પારો વધ્યો છે. આકાશમાંથી અગન જ્વાળાઓ વરસી રહી છે. ત્યારે શહેરનું તાપમાન ફરી એક વખત 41 ડિગ્રીને પાર થઇ ગયું છે. હવામાન વિભાગ તરફથી મળતી માહિતી મુજબ આગામી દિવસોમાં હજી ગરમીનો પારો વધે તેવી શક્યતા છે. સવારથી જ ગરમીનો પ્રકોપ જોવા મળી રહ્યો છે. છેલ્લાં દિવસોમાં મહત્તમ તાપમાનમાં થોડો ઘટાડો નોંધાયો હતો. પરંતુ આજે ફરી ગરમીનો પ્રકોપ જોવા મળી રહ્યો છે. મળતી માહિતી મુજબ સમગ્ર મે મહિના દરમ્યાન ગરમીનો પ્રકોપ યથાવત રહેશે.